b'\n_START_ARTICLE_\nKingdom Hearts HD 2.5 Remix\n_START_SECTION_\nPelit\n_START_PARAGRAPH_\nPelin taustoja ja tekstuureita piti muokata, kun alkuper\xc3\xa4isest\xc3\xa4 4:3 kuvasuhteesta siirryttiin HD 16:9 kuvasuhteeseen. Ylim\xc3\xa4\xc3\xa4r\xc3\xa4isi\xc3\xa4 kuvia lis\xc3\xa4ttiin menuihin ja Gummi Ship -kohtiin korvaamaan kuvasuhteen muutoksesta k\xc3\xa4rsivi\xc3\xa4 alueita. Tai Yasuen mukaan noin 80% alkuper\xc3\xa4isist\xc3\xa4 \xc3\xa4\xc3\xa4nist\xc3\xa4 uudelleenmiksattiin ja uusia orkestraalisia elementtej\xc3\xa4 lis\xc3\xa4ttiin kappaleisiin. H\xc3\xa4nen mukaansa Y\xc3\xb4ko Shimomuran musiikki on v\xc3\xa4ltt\xc3\xa4m\xc3\xa4t\xc3\xb6n piirre Kingdom Hearts -pelisarjalle ja ilman h\xc3\xa4nen luomaa ilmapiiri\xc3\xa4 peli olisi hyvin erilainen. Niinp\xc3\xa4 lopulliset \xc3\xa4\xc3\xa4net ovat edelliselle uskollisia, mutta ne tuovat mukaan my\xc3\xb6s hieman uutta. Peli julkaistiin kokoelman my\xc3\xb6t\xc3\xa4 Japanin ulkopuolella ensimm\xc3\xa4ist\xc3\xa4 kertaa.\n_START_SECTION_\nKingdom Hearts Birth by Sleep Final Mix\n_START_PARAGRAPH_\nSiirtyminen PlayStation Portablelta PlayStation 3:lle mahdollisti kehitt\xc3\xa4jille uusien yksityiskohtien lis\xc3\xa4\xc3\xa4misen hahmoihin, uusien \xc3\xa4\xc3\xa4nien lis\xc3\xa4\xc3\xa4misen ja kameran liikuttamisen parantelun. Lis\xc3\xa4ksi Mirage Arena (alkuper\xc3\xa4isen pelin moninpelimuoto) uudistettiin yksinpeliksi. Yasuen mukaan vihollisten voimakkuus ja teko\xc3\xa4ly sopeutettiin muutokseen. Peli julkaistiin kokoelman my\xc3\xb6t\xc3\xa4 Japanin ulkopuolella ensimm\xc3\xa4ist\xc3\xa4 kertaa.'